cyanic-selkie/wikianc huggingface dataset:
Ανρί Τρουαγιά
Το Έργο
Ο Τρουαγιά διακρίθηκε για την ικανότητά του να συγκροτεί πολύτομο μυθιστόρημα σε συνέχειες, το λεγόμενο μυθιστόρημα-ποταμό,«ρομάν φλεβ». Αλλά και για την ικανότητα να συγκινεί το φανατικό κοινό του με μυθιστορήματα οδηγημένα στον αμείλικτο ρεαλισμό, γεμάτα ανθρωπιά και συμπόνια για τα θύματα του πεπρωμένου. Για την πρώτη ικανότητα τον συνέκριναν με τον Προυστ, για τη δεύτερη με τον Ντοστογιέφσκι και τον Τολστόι. «Το 1950 η Γαλλική κυβέρνηση υποδέχτηκε με ενθουσιασμό τη νέα μυθιστορηματική εμφάνιση του Ανρί Τρουαγιά. Χαιρέτησε στο πρόσωπό του τον ανανεωτή του γαλλικού μυθιστορήματος, χαρακτήρισε το στυλ του "νέα πνοή", τον συνέκρινε με τον Μαρσέλ Προυστ, με τον Τολστόι και τον Ντοστογιέφσκι ...» ( βλ.Δ.Π.ΚΩΣΤΕΛΈΝΟΣ  "Το έργο του Ανρί Τρουαγιά" στο επίμετρο του μυθιστορήματος του "Ο νεκρός αρπάζει το(ν) ζωντανό" σελ.251 εκδ.Ζαχαρόπουλου 1986)
Εργογραφία
---μτφ.Σοφία Μαυρόχη (εκδ.Γ.Σίσκος 196; ) ---μτφ. Τάκης Χατζηαναγνώστου (εκδ. "ΓΡΗΓΟΡΗ" 1970 )
---μτφ.Δημήτρης Ζορμπαλάς  εκδ. Πάπυρος 1971 )
Παραπομπές
Κατηγορία:Γάλλοι μυθιστοριογράφοι Κατηγορία:Γάλλοι ιστορικοί
Χυμοπαθολογία
thumb|Οι τέσσερις ιδιοσυγκρασίες. Αλληγορικός πίνακας του Άλμπρεχτ Ντύρερ Η θεωρία τής χυμοπαθολογίας ή των τεσσάρων χυμών τού σώματος διατυπώθηκε και διαδόθηκε από τους εκπροσώπους της σχολής του Ιπποκράτη και βασιζόταν στη θεωρία των τεσσάρων στοιχείων του Εμπεδοκλή.
Οι τέσσερις χυμοί του σώματος
Η θεωρία των τεσσάρων χυμών διατυπώθηκε το 400 π.Χ. στην φιλοσοφική διατριβή Περί της φύσης των ανθρώπων της σχολής του Ιπποκράτη και βασιζόταν στην θεωρία των τεσσάρων στοιχείων του Εμπεδοκλή. Ο Γαληνός την χρησιμοποίησε για να διατυπώσει την θεωρία του περί ασθενειών και επηρέασε ιατρούς και επιστήμονες μέχρι τον Μεσαίωνα. Ακόμα και σήμερα, αν και οι θετικές επιστήμες έχουν εξελιχθεί και η θεωρία των τεσσάρων ιδιοσυγκρασιών έχει ξεπεραστεί, συνεχίζει να ισχύει στον τομέα της ψυχολογίας. Βάση της θεωρίας είναι η επίδραση που έχουν οι τέσσερις χυμοί του σώματος, οι οποίοι είναι
Κάθε ένας από τους χυμούς αυτούς έχει δύο ιδιαίτερα χαρακτηριστικά:
Ο Ιπποκράτης υποστήριζε ότι οι χυμοί στο σώμα κυμαίνονται ανάλογα με τις εποχές.
Εξωτερικοί σύνδεσμοι
Κατηγορία:Φιλοσοφικές έννοιες Κατηγορία:Ψυχολογικές θεωρίες Κατηγορία:Ιστορία της ιατρικής Κατηγορία:Βιολογικές θεωρίες
Βασιλική της Σταμάτας
Τοποθεσία
Η συγκεκριμένη κατασκευή βρίσκεται επί του λόφου της Μυγδαλέζας, στη Σταμάτα.
Ιστορία και περιγραφή
Ανεγερθείσα μεταξύ των τελών του 5ου και των αρχών του 6ου αιώνα, η συγκεκριμένη παλαιοχριστιανική βασιλική, πλάτους 15,55 μέτρων, αποτελείτο από τρία κλίτη με νάρθηκα, καθώς και προσκτίσματα, μεταξύ των οποίων και ένα βαπτιστήριο.
Ως πιθανή χρονολογία καταστροφής της συγκεκριμένης κατασκευής, έχει προταθεί η περίοδος μεταξύ των τελών του 7ου και των αρχών του 8ου αιώνα, κατά τη διάρκεια της οποίας, λόγω των σλαβικών και αραβικών επιδρομών, η πλειονότητα των ελληνικών μνημείων χρονολογούμενων από την παλαιοχριστιανική περίοδο κατεστράφησαν.
Κατά τη διάρκεια του 11ου αιώνα, τμήμα του κεντρικού κλίτους ανακατασκευάστηκε και μετατράπηκε σε εκκλησία, ενώ ο περίγυρος χώρος της χρησιμοποιήθηκε ως κοιμητήριο από τον τοπικό πληθυσμό.
Πηγές
Κατηγορία:Κτίρια και κατασκευές στην Αττική Κατηγορία:Αρχαιολογικοί τόποι στην Ελλάδα Κατηγορία:Βασιλικές στην Ελλάδα
Μαία (επάγγελμα)
Τι είναι η μαία
thumb|right|250px|Εξώφυλλο βιβλίου του μεσαίωνα περί Μαιευτικής (16ος αι., Ευχάριος Ρέσλιν) Ο επίσημος ορισμός της μαίας υιοθετήθηκε από τη Διεθνή Συνομοσπονδία Μαιών (ICM) και τη Διεθνή Ομοσπονδία Γυναικολόγων και Μαιευτήρων (FIGO) το 1972 και το 1973 αντίστοιχα, και αργότερα από το Παγκόσμιο Οργανισμό Υγείας (WHO).
Η μαία ή μαμή είναι ένας επαγγελματίας υγείας σε μια ειδικότητα της μαιευτικής. Αποτελεί παγκόσμια, τον πιο αρμόδιο επαγγελματία υγείας για διενέργεια φυσιολογικού τοκετού σε κυήσεις χαμηλού κινδύνου, ενώ οι πιο περίπλοκες περιπτώσεις αναλαμβάνονται από ιατρικό και νοσηλευτικό προσωπικό με πιο εξειδικευμένη εκπαίδευση.
Η μαία είναι ένα από τα παλαιότερα γυναικεία επαγγέλματα. Ο πολυδιάστατος ρόλος της μαίας βασίζεται στον σεβασμό της μητρότητας, την εμπιστοσύνη της φυσικής διαδικασίας και την πίστη στη δύναμη του γυναικείου σώματος. Η μαία παρίσταται και επικουρεί τις επίτοκες, άγοντας τη διαδικασία του τοκετού. Εκτός από τον τοκετό, βοηθάει σωματικά αλλά και ψυχολογικά την έγκυο κατά τη διάρκεια της εγκυμοσύνης, αλλά και στις πρώτες μέρες της ζωής του μωρού, παρέχοντας καθοδήγηση και πολύτιμες συμβουλές στις νέες μητέρες.
Πέρα από τον φυσιολογικό τοκετό, στα επαγγελματικά δικαιώματα της μαίας συγκαταλέγονται η λήψη κολπικού επιχρίσματος για διενέργεια τεστ Παπανικολάου, η παρακολούθηση του νεογνού έως την 28η ημέρα ζωής και η παρακολούθηση της κύησης από την αρχή μέχρι και 40 ημέρες μετά τον τοκετό, όπως και πολλά άλλα.
Καθήκοντα της μαίας
Οι δραστηριότητες της μαίας, όπως ορίζονται από την οδηγία της Ευρωπαϊκής Ένωσης Μαιών 80/155/EEC άρθρο 4, είναι οι ακόλουθες:
• Παροχή ολοκληρωμένης πληροφόρησης και συμβουλευτικής σε θέματα οικογενειακού προγραμματισμού.
• Διάγνωση και παρακολούθηση της φυσιολογικά εξελισσόμενης κύησης. Διεξαγωγή όλων των απαραίτητων εξετάσεων κατά την εξέλιξη του φυσιολογικού τοκετού.
• Υπαγόρευση των απαραίτητων εξετάσεων για τη διάγνωση της επαπειλούμενης κύησης στο συντομότερο δυνατό χρόνο.
• Παροχή προγραμμάτων γονικής προετοιμασίας για τεκνοποίηση, που περιλαμβάνει συμβουλές διατροφής και υγιεινής.
• Εκτέλεση φυσιολογικού τοκετού, περινεοτομίας, και σε επείγουσες περιπτώσεις διεξαγωγή ισχιακού τοκετού επί απουσίας μαιευτήρα.
• Αναγνώριση των προειδοποιητικών σημείων μητέρας και νεογνού που επιτάσσουν ιατρική παραπομπή. Λήψη των απαιτούμενων μέτρων κατά την απουσία του ιατρού σε περίπτωση κατακράτησης πλακούντα.
• Εξέταση και φροντίδα του νεογνού. Άμεση διενέργεια, εάν απαιτηθεί, νεογνικής ανάνηψης.
• Παρακολούθηση και φροντίδα της επιτόκου καθώς και παροχή όλης της δυνατής πληροφόρησης που αφορά στο νεογνό ώστε να διασφαλίζεται η ιδανική ανάπτυξή του.
Ιστορική αναδρομή
Η αρχαιότερη σήμερα γνωστή διατριβή περί μαιευτικής χρονολογείται από το 117 μ.Χ. και την έγραψε ο Σωρανός ο Εφέσιος. Η διατριβή αυτή αναδημοσιεύτηκε από τον Έλληνα γιατρό Μοσχίονα το 220 μ.Χ. Στο Πρωτευαγγέλιο του Ιακώβου που χρονολογείται στα μέσα του 3ου αι. αναφέρεται ότι κατά τη Γέννηση του Ιησού παρευρίσκονταν δύο μαμές, από τις οποίες η μία λεγόταν Σαλώμη.
Τον Μεσαίωνα, οι μαμές κατηγορήθηκαν για μαγεία και κυνηγήθηκαν από την Ιερά Εξέταση. Το 1310 η Καθολική εκκλησία απαίτησε από τις μαμές να είναι βαφτισμένες χριστιανές. Το 1452 και το 1491 ακολούθησαν νομοθεσίες στο Ρέγκενσμπουργκ και το Ουλμ, που στοιχειοθετούσαν την εξάσκηση του επαγγέλματος της μαμής. Το 1608 μια Γαλλίδα μαία, η Μαρί Λουίζ Μπουρζουά εξέδωσε ένα εγκόλπιο Μαιευτικής. Το 1690 η Γιουστίνε Ζίγκεμουντ, μια αυτοδίδακτη μαμή έγραψε ένα άλλο σημαντικό βιβλίο μαιευτικής της εποχής της, το οποίο κυκλοφόρησε σε αλλεπάλληλες εκδόσεις.
Εξωτερικοί σύνδεσμοι
Κατηγορία:Παραδοσιακά επαγγέλματα Κατηγορία:Μαιευτική
Βέρνερ Χάιζενμπεργκ
Ο Βέρνερ Καρλ Χάιζενμπεργκ (Werner Karl Heisenberg, Βύρτσμπουργκ, 5 Δεκεμβρίου 1901 – Μόναχο, 1 Φεβρουαρίου 1976), γνωστός και ως «Ο Δολοφόνος του Μπορ», ήταν Γερμανός φυσικός, με σπουδαία συμβολή στη θεμελίωση της Κβαντομηχανικής, για την οποία τιμήθηκε με το Βραβείο Νόμπελ Φυσικής του 1932.
Ο Χάιζενμπεργκ σπούδασε από το 1920 Θεωρητική Φυσική στο Πανεπιστήμιο του Μονάχου. Μπήκε στο πνεύμα της Κβαντικής Φυσικής — η οποία απαρτιζόταν τότε από ασύνδετα θεωρήματα — τόσο γρήγορα, ώστε μετά από μερικούς μήνες έδωσε λύσεις σε σημαντικά προβλήματα (π.χ. Φαινόμενο Ζέεμαν). Επειδή απαιτείτο μία ελάχιστη σπουδή έξι εξαμήνων, μόλις το 1923 μπόρεσε ο Χάιζενμπεργκ να ανακηρυχθεί διδάκτορας. Το 1924 έγινε βοηθός του Μαξ Μπορν στο Γκέτινγκεν.
thumb|upright|left|Ο Χάιζενμπεργκ το (1926) Σε προκαταρκτικές εργασίες τού Χάιζενμπεργκ στηρίχθηκαν οι Μαξ Μπορν και Πασκουάλ Ζόρνταν και διατύπωσαν τις αρχές γνωστές σαν «Goettinger Matrizenmechanik» που αποτελεί μία περιγραφή για την Κβαντική Μηχανική. Το 1927 διατύπωσε ο ίδιος ο Χάιζενμπεργκ την «Αρχή της απροσδιοριστίας», μετά από στενή συνεργασία με τον Νιλς Μπορ. Η αρχή της απροσδιοριστίας έδινε μια τελείως νέα ερμηνεία για τον φυσικό κόσμο, όπως ότι κύμα και σωματίδιο είναι διαφορετικές θεωρήσεις του ίδιου πράγματος, καθώς και την ουσιαστική εξήγηση της σταθερότητας της ύλης. Στη θέση της αιτιότητας της Κλασικής Φυσικής, μπήκε η τυχαιότητα των γεγονότων.
Το 1932 βραβεύτηκαν οι εργασίες του Χάιζενμπεργκ στην Κβαντική Μηχανική με το Νόμπελ της Φυσικής. Μετά την ολοκλήρωση της μελέτης των περιφερόμενων ηλεκτρονίων του ατόμου και την ανακάλυψη του νετρονίου από τον Τσάντγουικ, ο Χάιζενμπεργκ μελέτησε τον ατομικό πυρήνα και εξήγησε τη συγκρότησή του από πρωτόνια και νετρόνια.
Το 1927, σε ηλικία 26 ετών, ο Χάιζενμπεργκ έγινε καθηγητής της Θεωρητικής Φυσικής στη Λειψία. Όταν επρόκειτο να πληρωθεί η έδρα Θεωρητικής Φυσικής του Ζόμερφελντ το 1937 στο Μόναχο, ήταν προφανές ότι μόνο ο Χάιζενμπεργκ ήταν δυνατόν να την καταλάβει. Αυτή την επιλογή προσπάθησαν να παρεμποδίσουν οι ναζιστικοί κύκλοι για αρκετά χρόνια, επειδή ο Χάιζενμπεργκ είχε υποστηρίξει επιστημονικά πορίσματα που είχαν δημοσιεύσει οι «Εβραίοι» Αϊνστάιν και Λίζε Μάιτνερ (η συνεργάτιδα του χημικού Όττο Χαν, με τον οποίο είχε στενή σχέση ο Χάιζενμπεργκ). Το 1940 με την έναρξη του πολέμου αναγκάστηκαν να υποχωρήσουν οι ναζί, επειδή οι γνώσεις του Χάιζενμπεργκ ήταν απαραίτητες για τις έρευνες στην πυρηνική φυσική. Δεν είναι γνωστό με πόσο ζήλο εργάστηκε για την κατασκευή μιας «ναζιστικής» ατομικής βόμβας, πάντως δεν έδειξε ποτέ ότι επηρεάζονταν οι επιστημονικές εργασίες του από τις συνθήκες ζωής υπό το χιτλερικό καθεστώς, με συνθήκες παγκόσμιου πολέμου, με διωγμούς ή διαφυγές συναδέλφων του από τη Γερμανία κ.ά..
Μετά τον πόλεμο ο Χάιζενμπεργκ συνέβαλε σημαντικά στην επιστημονική ανόρθωση της Γερμανίας, της οποίας τα πανεπιστημιακά εργαστήρια είχαν υποστεί καταστροφές και είχαν αποψιλωθεί από τεράστιο αριθμό επιστημόνων στο εξωτερικό. Πέθανε σε ηλικία 75 ετών και άφησε επτά παιδιά.
Εξωτερικοί σύνδεσμοι
Κατηγορία:Γερμανοί φυσικοί Κατηγορία:Βραβευμένοι με Νόμπελ Φυσικής Κατηγορία:Φιλόσοφοι της επιστήμης Κατηγορία:Φιλόσοφοι του 20ού αιώνα Κατηγορία:Φυσικοί του 20ού αιώνα Κατηγορία:Γερμανοί νομπελίστες Κατηγορία:Μέλη της Βαυαρικής Ακαδημίας Επιστημών
Πόθοι κάτω από τις λεύκες (θεατρικό)
Το θεατρικό έργο Πόθοι κάτω από τις λεύκες (αγγλικά: Desire under the Elms) εκδόθηκε το 1924 από τον Ευγένιο Ο'Νηλ. Το έργο θεωρείται μία σύγχρονη αμερικανική διασκευή του μύθου της Φαίδρας του Ευριπίδη τοποθετημένο στον αμερικάνικο νότο του 1850. Το 1958 το θεατρικό ανέβηκε και στη μεγάλη οθόνη.
Υπόθεση του θεατρικού έργου
Ο ηλικιωμένος αλλά θαλερός Εφραίμ Κάμποτ ζει με τους τρεις γιους του στο αγροτόσπιτο μιας μικρής επαρχιακής πόλης του αμερικάνικου νότου. Η οικογενειακή σχέση είναι αρκετά τεταμένη. Οι δύο μεγαλύτεροι γιοι που για χρόνια πότισαν με τον ιδρώτα τους τη γη του πατέρα τους παρουσιάζουν έντονη αποστροφή προς αυτόν. Ο Ίμπεν, ο τρίτος γιος του Εφραίμ ένας νέος με λεπτούς τρόπους μοιράζεται κι αυτός αντίστοιχα συναισθήματα με τα ετεροθαλή αδέρφια του για τον αυταρχικό πατέρα τους. Ο Ίμπεν θεωρεί τόσο το σπίτι όσο και την γη του πατέρα του δική του. Η μητέρα του που πέθανε πριν από κάμποσα χρόνια ήταν η πραγματική ιδιοκτήτρια της περιουσίας που πέρασε στον Εφραίμ. Στόχος και όνειρο του Ίμπεν είναι να ξανακερδίσει τη γη που του ανήκει. Γι' αυτό τον λόγο κλέβει χρήματα από τον πατέρα του και μ' αυτά εξαγοράζει τα δικαιώματα από τα δύο ετεροθαλή αδέρφια του που εγκαταλείπουν το σπίτι τους για να αναζητήσουν την τύχη τους στην Καλιφόρνια, τη γη του χρυσού.
Ο Εφραίμ που είχε λείψει για ένα μικρό διάστημα επιστρέφει στο σπίτι με τη νέα πανέμορφη γυναίκα του την 35χρονη Άμπι. Η Άμπι μία γυναίκα που στη ζωή της στερήθηκε την ευτυχία έρχεται στο σπίτι ως νικήτρια, ως η πραγματική ιδιοκτήτρια του σπιτιού. Η Άμπι είναι μία γυναίκα που επιθυμεί να διεκδικήσει από τη ζωή της αυτό που της αξίζει. Η πρώτη συνάντηση με τον Ίμπεν φανερώνει τη φλόγα του έρωτα που θα ξεσπάσει σύντομα ανάμεσά τους. Οι αντιστάσεις τους δεν θα αργήσουν να καμφθούν και ένα πάθος μοιραίο θα καθορίσει τη ζωή τους. Διατηρώντας για καιρό κρυφό δεσμό, η Άμπι γέννησε το παιδί του Ίμπεν που όμως ο Εφραίμ θεωρούσε δικό του. Πάνω σε έναν καβγά ανάμεσα στον Ίμπεν και τον πατέρα του, ο Εφραίμ αποκάλυψε στον Ίμπεν πως το κτήμα και το σπίτι ανήκει ολοκληρωτικά στην Άμπι μιας κι αυτή του χάρισε έναν γιο. Ο Ίμπεν βγάζει το συμπέρασμα ότι η Άμπι τον εξαπάτησε, τον χρησιμοποίησε προκειμένου να τεκνοποιήσει και να καρπωθεί την ιδιοκτησία του. Φρενιασμένος ο Ίμπεν κατηγορεί την Άμπι και επιρρίπτει στην ύπαρξη αυτού του παιδιού τη λήξη της σχέσης τους καθώς αυτό το παιδί αποτελεί την απόδειξη των σχεδίων της. Απογοητευμένη η Άμπι και έχοντας παραφρονήσει από το ενδεχόμενο να στερηθεί την πραγματική της αγάπη, τη μοναδική ελπίδα για ευτυχία σε τούτο τον κόσμο, πνίγει το βρέφος με ένα μαξιλάρι. Η Άμπι αποκαλύπτει στον Ίμπεν την πράξη της, στο άκουσμα της πράξης της ο Ίμπεν χάνει πάλι την ψυχραιμία του, αδυνατεί να εννοήσει το έγκλημα που δίεπραξε και σπεύδει να την καταγγείλει στην αστυνομία. Πριν φτάσουν οι αστυνομικοί να τη συλλάβουν επιστρέφει στο σπίτι μετανιωμένος για την άδικη συμπεριφορά του απέναντι στη γυναίκα που αγαπούσε. Εν τω μεταξύ ο Εφραίμ έχει ήδη μάθει την αλήθεια, τη δέχεται ως άλλη μία δοκιμασία του Θεού και με δύναμη και θάρρος ξανασχεδιάζει τη ζωή του, το μέλλον του, χωρίς τους δύο ενόχους που τους καταριέται. Η αστυνομία έρχεται και συλλαμβάνει το ζευγάρι που τραβάει το δρόμο για τη φυλακή ξέροντας όμως πως ο ένας ανήκει στον άλλον, άλλωστε η ιδιοκτησία ήταν το ζητούμενο και των δύο, κι αυτό ήταν τελικά που κέρδισαν, το να ξέρουν ότι ο ένας ανήκει στον άλλον.
Παραπομπές
Κατηγορία:Θεατρικά έργα του Ευγένιου Ο' Νηλ
Κολέτ Μπροσέ
Η Κολέτ Μπροσέ (21 Φεβρουαρίου 1922 - 1 Μαρτίου 2007) ήταν Γαλλίδα ηθοποιός. Γεννήθηκε και πέθανε στο Παρίσι. Ήταν σύζυγος του Γάλλου ηθοποιού Ρομπέρ Ντερί. Συμμετείχε στο μιούζικαλ «La Plume de Ma Tante», δημιουργία του συζύγου της, για το οποίο και βραβεύτηκε μαζί με τους υπόλοιπους συντελεστές, με το Βραβείο Τόνι το 1959.
Παραπομπές
Κατηγορία:Γαλλίδες ηθοποιοί κινηματογράφου Κατηγορία:Γαλλίδες ηθοποιοί θεάτρου Κατηγορία:Γαλλίδες ηθοποιοί τηλεόρασης
Σχέση όγκου - βάρους αερίων
Από τη Φυσική είναι γνωστό ότι το ειδικό βάρος ενός αερίου λέγεται το βάρος που έχει η μονάδα του όγκου του. Ενώ ειδικός όγκος ενός αερίου λέγεται το αντίθετο, δηλαδή ο όγκος που καταλαμβάνει η μονάδα του βάρους αυτού.
Στην εφαρμογή των μέτρων ως μονάδα βάρους στο μετρικό σύστημα χρησιμοποιείται το χιλιόγραμμο (kg) εις δε το αγγλικό η λίμπρα (lb). Ως μονάδα όγκου στο μετρικό σύστημα είναι το κυβικό μέτρο (m3) ενώ στο αγγλικό το κυβικό πόδι (ft3).
Κατόπιν των παραπάνω τόσο το ειδικό βάρος όσο και ο ειδικός όγκος προσδιορίζονται αν διαιρεθούν οποιοδήποτε βάρος δια του όγκου που καταλαμβάνει ή ο οποιοσδήποτε όγκος του αερίου δια του βάρους που έχει αυτός ο όγκος. Συνεπώς αν Β το βάρος ενός αερίου, V ο όγκος του αερίου, γ το ειδικό του βάρος, και v ο ειδικός του όγκος, τότε προκύπτουν οι ακόλουθοι τύποι:
Συμπέρασμα : Από τους παραπάνω τύπους αλλά και απ΄ όσα έχουν προηγουμένως αναφερθεί ειδικό βάρος και ειδικός όγκος βρίσκονται σε αντίστροφη σχέση μεταξύ τους. Σημειώνεται επίσης ότι το ειδικό βάρος και ο ειδικός όγκος  των αερίων δεν είναι σταθερά όπως συμβαίνει στα στερεά και υγρά σώματα αλλά εξαρτώνται πάντοτε από την πίεση και την θερμοκρασία τους. Δηλαδή όσο μικρότερη η πίεση και υψηλότερη η θερμοκρασία του αερίου τόσο αραιότερο είναι αυτό και επομένως τόσο μικρότερο το ειδικό του βάρος ή τόσο μεγαλύτερος ο ειδικός του όγκος. Κάθε φορά που προσδιορίζεται ή μετριέται το ειδικό βάρος ή ο ειδικός όγκος ενός αερίου πρέπει να καθορίζεται και η πίεση και θερμοκρασία του κατά την στιγμή της μέτρησης.
Παράδειγμα εφαρμογής : Αν ληφθεί ότι η πίεση του ατμοσφαιρικού αέρα είναι 760 mmHg και θερμοκρασία 0 βαθμοί C έχει ειδικό βάρος γ=1,293 kg/m3, προσδιορίζεται εύκολα ο ειδικός όγκος από τον παραπάνω τύπο v = 1 / γ. Δηλαδή ειδικός όγκος αέρος v = 1 / 1,293 = 0,778 m3/kg.
Κατηγορία:Θερμοδυναμική Κατηγορία:Κατάσταση της ύλης Κατηγορία:Αέρια
Καρυοφυλλιά Καραμπέτη
Βιογραφία
Συνεργάστηκε με το ΔΗ.ΠΕ.ΘΕ Καλαμάτας: Τρωίλος και Χρυσηίδα του Σαίξπηρ, με το θέατρο Αθήναιον: Η όπερα της πεντάρας του Μπρέχτ, με την Κάτια Δανδουλάκη: Ο Γλάρος του Τσέχωφ, με το Γιώργο Κιμούλη: Δεσποινίς Τζούλια του Στρίντμπεργκ και Μάκβεθ του Σαίξπηρ, με την Εταιρία Θεάτρου Μηχανή: Decadence του Στήβεν Μπέρκοφ, με το θέατρο του Νότου: Ελένη του Ευριπίδη και Η Δούκισσα του Μάλφι του Τζον Γουέμπστερ.
Με το Εθνικό Θέατρο έχει συνεργαστεί ως μέλος χορού στις τραγωδίες του Ευριπίδη: Ορέστης, Ιππόλυτος, Βάκχες, Ηλέκτρα και έπαιξε τους ομώνυμους ρόλους στις τραγωδίες Αντιγόνη του Σοφοκλή, Μήδεια του Ευριπίδη και Ηλέκτρα του Σοφοκλή. Από τον Νοέμβριο του 1997 μέχρι τον Ιούλιο του 1999 συμμετείχε στη μεγάλη περιοδεία του Εθνικού Θεάτρου με τη Μήδεια και την Ηλέκτρα ανά τον κόσμο: Τουρκία, Γαλλία, Αυστραλία, Ισραήλ, Πορτογαλία, Η.Π.Α, Καναδά, Δανία, Βουλγαρία, Κίνα, Ιαπωνία.
Σε συνεργασία με τον παραγωγό Γιώργο Κυπραίο έχει ανεβάσει τα έργα: Skriker της Κάρυλ Τσέρτσιλ και Η μνήμη του νερού της Σήλα Στήβενσον.
Φωτογραφίες της Καραμπέτη (απο θεατρικές παραστάσεις αρχαίων τραγωδιών) έχουν μπει στα βιβλία του μαθήματος Ελένη της Γ' Γυμνασίου.
Όσον αφορά τη προσωπική της ζωή, από το 2006 μέχρι σήμερα, είναι ζευγάρι με τον Βούλγαρο ηθοποιό Κρις Ραντάνοφ.
Βραβεία Τόνυ
Τα Βραβεία Τόνι (αγγλ. Tony Awards) αναγνωρίζουν επιτεύγματα στο χώρο του θεάτρου του Μπρόντγουεϊ. Τα Βραβεία απονέμονται από το American Theatre Wing και το The Broadway League σε μία ετήσια τελετή στη Νέα Υόρκη για παραγωγές και εμφανίσεις του Μπρόντγουεϊ, ενώ ένα βραβείο απονέμεται για θέατρο της περιφέρειας. Τα βραβεία έχουν πάρει το όνομά τους από την Αντουανέτ Πέρι, η οποία ήταν συνιδρυτής του Αμερικανικού Θεατρικού Συνδέσμου (American Theatre Wing).
Καρυοφυλλιά Καραμπέτη
Εξωτερικοί σύνδεσμοι
Κατηγορία:Ελληνίδες ηθοποιοί κινηματογράφου Κατηγορία:Ελληνίδες ηθοποιοί τηλεόρασης Κατηγορία:Ελληνίδες ηθοποιοί θεάτρου
Βραβεία Τόνυ
Τα Βραβεία Τόνυ θεωρούνται η υψηλότερη τιμή στο χώρο του θεάτρου στις Ηνωμένες Πολιτείες και έχουν το ίδιο κύρος με τα αντίστοιχα Βραβεία Όσκαρ στο χώρο του κινηματογράφου, τα Βραβεία Γκράμι στη μουσική και τα Βραβεία Έμμυ στην τηλεόραση.
Κατηγορίες βραβείων
Υπάρχουν 26 κατηγορίες βραβείων και επιπλέον αρκετά ειδικά βραβεία. Το 1947 απονεμήθηκαν 11 βραβεία, ενώ τα ονόματα και ο αριθμός των κατηγοριών έχουν αλλάξει με το πέρασμα των χρόνων.
Ενρίκο Ντε Πέντις
Ο Ενρίκο Ντε Πέντις (Enrico De Pedis), (15 Μαΐου 1954 − 2 Φεβρουαρίου 1990) ήταν Ιταλός γκάνγκστερ και ένα από τα αφεντικά της Banda della Magliana, μιας ιταλικής εγκληματικής οργάνωσης που εδρεύει στην πόλη της Ρώμης, ιδιαίτερα ενεργή από τα τέλη της δεκαετίας του 1970 έως τις αρχές της δεκαετίας του 1990. Το παρατσούκλι του ήταν "Ρενατίνο". Σε αντίθεση με άλλα μέλη της συμμορίας του, ο Ντε Πέντις διέθετε έντονο επιχειρηματικό πνεύμα. Ενώ άλλα μέλη σπατάλησαν τα κέρδη τους, αυτός επένδυε τα παράνομα έσοδα του (σε κατασκευαστικές εταιρείες, εστιατόρια, μπουτίκ κ.λπ.).
Μαζί με πολλά από τα εγκλήματα που διέπραξε η συμμορία του, ο Ντε Πέντις έχει επίσης συνδεθεί με την εξαφάνιση της Εμμανουέλας Ορλάντι, της οποίας η υπόθεση έχει συνδεθεί με την απόπειρα δολοφονίας του Πάπα Ιωάννη Παύλου Β'.
Θάνατος
Ο Ντε Πέντις άρχισε να μην μοιράζεται πλέον τα έσοδα των δραστηριοτήτων με τους πρώην συνεργούς του και τα μέλη της οικογένειάς τους. Ένιωθε ανακουφισμένος από αυτή την υποχρέωση γιατί μέχρι τώρα τα έσοδά του προέρχονταν σε μεγάλο βαθμό από τις δικές του δραστηριότητες και δεν αποτελούσαν πλέον μέρος της κοινής δράσης.
Οι άλλοι το ερμήνευσαν ως απάτη και το 1989 ο Εντοάρντο Τοσκάνο, που ανήκε στην συμμορία Maglianesi, μόλις αποφυλακίστηκε, ξεκίνησε να βρει τα ίχνη του για να τον σκοτώσει. Ωστόσο ο Ντε Πέντις ήταν πιο γρήγορος: τον παρέσυρε σε μια ενέδρα με κάποιο πρόσχημα και τον έβαλε να σκοτωθεί από τους σωματοφύλακές του Αντζέλο Κασάνι και Λιμπέρο Αντζέλικο, πιο γνωστό στους εγκληματικούς κύκλους με το παρατσούκλι "Ρουφέτο".
Όταν ο Μαρσέλο Κολαφίγκλι δραπέτευσε από τη φυλακή, η συμμορία Maglianesi άρχισε να ανασυντάσσεται για να εξοντώσει τον Ντε Πέντις. Η ευκαιρία παρουσιάστηκε όταν κατάφεραν να πείσουν τον Αντζέλο Αντζελότι (ο οποίος είχε ήδη συνδεθεί με τη διαβόητη συμμορία στο παρελθόν) να κλείσει ένα ραντεβού με τον Ντε Πέντις στις 2 Φεβρουαρίου 1990 στη Βία ντελ Πελεγκρίνο, κοντά στο Κάμπο ντε Φιόρι στη Ρώμη. Μόλις τελείωσε η συνομιλία με τον Αντζελότι, ο Ντε Πέντις ανέβηκε στο σκούτερ του, αλλά πλαισιώθηκε στον αριθμό 65 στη Βία ντελ Πελεγκρίνο από μια μοτοσυκλέτα που μετέφερε δύο δολοφόνους που πυροβόλησαν μία φορά μόνο εναντίον του στην πλάτη, σκοτώνοντάς τον αμέσως μπροστά από κάποιους περαστικούς.
Η δολοφονία χαρακτηρίζεται πάντα ως ξεκαθάρισμα λογαριασμών στον υπόκοσμο της Ρώμης, αλλά παραμένει η υποψία ότι οι μυστικές υπηρεσίες μπορεί να έπαιξαν κάποιο ρόλο στην εξάλειψη του Ντε Πέντις, ο οποίος είχε γίνει πολύ ισχυρός.
Ταφή
Ο Ντε Πέντις τάφηκε στη Βασιλική του Αγίου Απολλινάριου στη Ρώμη.
Το 2009, οι εισαγγελίες της Ρώμης ερεύνησαν γιατί ο Ντε Πέντις ενταφιάστηκε στη βασιλική που ανήκει στο Βατικανό. Σύμφωνα με το πρώην μέλος της Banda della Magliana Αντόνιο Μαντσίνι, μιλώντας το 2011, αυτή ήταν μια ανταμοιβή για τον Ντε Πέντις για το ρόλο του στο να πείσει άλλα μέλη να σταματήσουν τις απεργίες (συμπεριλαμβανομένης της απαγωγής της Ορλάντι) που έκανε η συμμορία εναντίον του Βατικανού, προκειμένου να το εξαναγκάσουν να επιστρέψει μεγάλα χρηματικά ποσά που είχαν δανείσει στην Τράπεζα του Βατικανού μέσω της Banco Ambrosiano του Ρομπέρτο Κάλβι.
Τον Μάιο του 2012, ο τάφος άνοιξε και τα οστά αφαιρέθηκαν ως μέρος της έρευνας για την εξαφάνιση της Ορλάντι. Τον Ιούνιο του 2012, η σωρός του Ντε Πέντις τελικά απομακρύνθηκε από την εκκλησία, αποτεφρώθηκε και οι στάχτες σκορπίστηκαν στη θάλασσα.
Παραπομπές
Κατηγορία:Ιταλοί εγκληματίες Κατηγορία:Αφεντικά της Μαφίας
Κωνσταντίνος Σβολόπουλος
Ο Κωνσταντίνος Σβολόπουλος (1938 - 13 Αυγούστου 2019) ήταν Έλληνας ιστορικός και ακαδημαϊκός.
Βιογραφικά στοιχεία
Γεννήθηκε στην Αθήνα το 1938 και σπούδασε ιστορία και αρχαιολογία στο Πανεπιστήμιο Αθηνών και πολιτικές επιστήμες - διεθνείς σχέσεις στο Παρίσι. Το 1978 εξελέγη υφηγητής στη Νομική σχολή του Πανεπιστημίου Θεσσαλονίκης και το 1981 καθηγητής της ιστορίας των Διεθνών Σχέσεων της νομικής σχολής Θεσσαλονίκης, θέση στην οποία παρέμεινε μέχρι το 1989, όταν και παραιτήθηκε για να αναλάβει την έδρα του καθηγητή ιστορίας του νεωτέρου ελληνισμού στο Πανεπιστήμιο Αθηνών. Διετέλεσε πρόεδρος του τμήματος Ιστορίας και Αρχαιολογίας του Πανεπιστημίου Αθηνών.
Μαζί με τους Κωνσταντίνο Τσάτσο και Κωνσταντίνο Τρυπάνη ίδρυσε το ίδρυμα «Κωνσταντίνος Γ. Καραμανλής», του οποίου το 1990 ανέλαβε διευθυντής. Την περίοδο 1962-65 επιμελήθηκε το αρχείο του Ελευθερίου Βενιζέλου στο Μουσείο Μπενάκη. Το 2003 εξελέγη τακτικό μέλος της Ακαδημίας Αθηνών. Το 2009 χρημάτισε αντιπρόεδρος αυτής και το 2010 πρόεδρος.
Ήταν σύζυγος της ηθοποιού Κατερίνας Χέλμη.
Απεβίωσε στις 13 Αυγούστου 2019.
Εργογραφία
Έχει δημοσιεύσει συγγράμματα που επικεντρώνονται στη νεότερη ελληνική ιστορία. Μεταξύ αυτών:
Εξωτερικοί σύνδεσμοι
Κατηγορία:Καθηγητές Νομικής Πανεπιστημίου Θεσσαλονίκης Κατηγορία:Έλληνες ιστορικοί Κατηγορία:Καθηγητές Εθνικού και Καποδιστριακού πανεπιστημίου Αθηνών Κατηγορία:Μέλη της Ακαδημίας Αθηνών Κατηγορία:Πρόεδροι της Ακαδημίας Αθηνών
Εθνική Κροατίας Κ-21 (ποδόσφαιρο ανδρών)
Η Εθνική Κροατίας U21 (ποδόσφαιρο ανδρών), είναι η εθνική ομάδα της Κροατίας στο ηλικιακό επίπεδο κάτω των 21 και αποτελεί τον τροφοδότη της Εθνικής Κροατίας.
Στην ομάδα συμμετέχουν Κροάτες ποδοσφαιριστές μέχρι 21 ετών κατά την έναρξη των προκριματικών του Ευρωπαϊκού πρωταθλήματος ποδοσφαίρου U21. Έτσι, είναι πιθανόν κάποιοι ποδοσφαιριστές να είναι μέχρι 23 ετών. Υπάρχουν επίσης οι ομάδες U20 (για συμμετοχή σε τουρνουά εκτός UEFA), η U19 και η U17. Ένας ποδοσφαιριστής μπορεί να συμμετάσχει σε οποιαδήποτε ομάδα, ακόμα και αν έχει συμμετάσχει σε ανώτερου ηλικιακά επιπέδου ομάδα, εφόσον δεν ξεπερνά το ηλικιακό όριο.
Η ηλικιακή ομάδα κάτω των 21 άρχισε να λειτουργεί με την αναπροσαρμογή των πρωταθλημάτων νέων της UEFA το 1976. Η Εθνική Κροατίας U21 δημιουργήθηκε μετά την ανεξαρτησία της Κροατίας από τη Γιουγκοσλαβία το 1991 και ελέγχεται από την Κροατική Ομοσπονδία Ποδοσφαίρου (από το 1976 έως το 1990 οι Κροάτες ποδοσφαιριστές αγωνίζονταν στην Εθνική Γιουγκοσλαβίας U21. Πρώτο παιχνίδι της ομάδας ήταν ένας φιλικός αγώνας με αντίπαλο την Εθνική Ιταλίας, ο οποίος διεξήχθη στις 13 Φεβρουαρίου 1992.
Εξωτερικοί σύνδεσμοι
Κατηγορία:Εθνικές ομάδες ποδοσφαίρου Κ-21 Ευρώπης Κατηγορία:Εθνική Κροατίας (ποδόσφαιρο) Κατηγορία:Ποδόσφαιρο νέων ανά χώρα Κατηγορία:Ποδόσφαιρο νέων στην Κροατία
Κατάλογος τάφων Μητροπολιτικού Μουσείου Τέχνης
μικρογραφία|Αρχαίες Θήβες και η Νεκρόπολή της Η λίστα "ΜΜΑ" αναφέρεται στους τάφους οι οποίοι ανασκάφηκαν από τον αρχαιολόγο Χέρμπερτ Ιούστις Ουίνλοκ και το Μητροπολιτικό Μουσείο Τέχνης της Νέας Υόρκης, στις αρχές του 20ου αιώνα, στη Νεκρόπολη των Θηβών Αιγύπτου. Έχουν την ονομασία "ΜΜΑ" από τα αρχικά του Μουσείου (Metropolitan Museum of Art) που συνοδεύεται από έναν αύξοντα αριθμό. Ορισμένοι τάφοι έχουν παράλληλα την αρίθμηση από την λίστα "ΤΤ" η οποία αναφέρεται στους τάφους που βρέθηκαν στη Θηβαϊκή Νεκρόπολη (Theban Tombs). Ορισμένοι τάφοι της λίστας ΜΜΑ έχουν ονομαστεί και βάσει της λίστας ΤΤ, ωστόσο δεν έχουν αντιστοιχιστεί όλοι οι τάφοι ΜΜΑ με την λίστα TT.
Παραπομπές
Κατηγορία:Μητροπολιτικό Μουσείο Τέχνης Κατηγορία:Αρχαία Αίγυπτος
Γκραν Πρι Μεγάλης Βρετανίας 2021 (Φόρμουλα 1)
Το Γκραν Πρι Μεγάλης Βρετανίας 2021 ήταν ο δέκατος αγώνας για το Παγκόσμιο πρωτάθλημα Φόρμουλα 1 (2021). Διεξήχθη στην πίστα του Silverstone της Μεγάλης Βρετανίας το τριήμερο 16-18 Ιουλίου 2021. Σε αυτό το γκραν πρι χρησιμοποιήθηκε ένα νέο φορμάτ με Free Practice και Κατατακτήριες δοκιμές την Παρασκευή, Free Practice και Sprint Qualifying (αγώνας μικρής διάρκειας) το Σάββατο και ολόκληρο αγώνα την Κυριακή.
Συμμετέχοντες και επιλεγμένα ελαστικά
Για το 2021 η Pirelli έχει κάνει μια συγκεκριμένη επιλογή ελαστικών για όλους τους οδηγούς που θα ειναι ίδια για όλους τους αγώνες.
Free Practice 1 (FP1)
Στα πρώτα δοκιμαστικά της Παρασκευής, στις 16 Ιουλίου 2021, ο καιρός ήταν καθαρός. Όλοι οι οδηγοί χρησιμοποίησαν τη μαλακή γόμα (Soft), την μεσαία γόμα (Medium) ή την σκληρή γόμα (Hard) της Pirelli.
Κατατακτήριες δοκιμές
Οι κατατακτήριες δοκιμές έλαβαν μέρος τη Παρασκευή 16 Ιουλίου 2021, λίγες ώρες μετά το FP1. Σύμφωνα με τη νέα μορφή του τριημέρου οι κατατακτήριες δοκιμές ορίζουν με ποια σειρά θα εκκινήσουν οι οδηγοί στο Sprint Qualifying του Σαββάτου. Την πρώτη θέση κέρδισε ο Λιούις Χάμιλτον με τον Μαξ Φερστάπεν να συμπληρώνει την 1η σειρά της εκκίνησης.
Έντονοι χαρακτήρες - Pole position Πλάγιοι χαρακτήρες - Ταχύτερος γύρος κάθε Q
Free Practice 2 (FP2)
Στα δεύτερα δοκιμαστικά του Σαββάτου, στις 17 Ιουλίου 2021, ο καιρός ήταν καθαρός. Όλοι οι οδηγοί χρησιμοποίησαν τη μαλακή γόμα (Soft), την μεσαία γόμα (Medium) ή την σκληρή γόμα (Hard) της Pirelli.
Sprint Qualifying
Το Sprint Qualifying ή Sprint Race διεξήχθη το Σάββατο και η τελική κατάταξη όρισε την σειρά εκκίνησης του αγώνα της Κυριακής. Ο Μαξ Φερστάπεν κέρδισε την Pole Position και την 1η σειρά της εκκίνησης θα συμπληρώσει ο Λιούις Χάμιλτον.
Ποινές
Εδω παρουσιάζονται οι ποινές που δέχθηκαν οι οδηγοί πριν την έναρξη των αγώνων.
Τελική κατάταξη
† - Εγκατέλειψε αλλά κατατάχθηκε καθώς είχε συμπληρώσει το 90% της διαδρομής.
Παραπομπές
Κατηγορία:Παγκόσμιο πρωτάθλημα Φόρμουλα 1 το 2021
Βασιλική του Πόρτο Ράφτη
Η Βασιλική του Πόρτο Ράφτη είναι πρώην χριστιανικός ναός στο Πόρτο Ράφτη, στην Περιφέρεια Αττικής, στην Ελλάδα.
Τοποθεσία
Η συγκεκριμένη κατασκευή βρίσκεται στο βόρειο τμήμα των ακτών του κόλπου του Πόρτο Ράφτη, σε κοντινή απόσταση της παραλίας.
Ιστορία και περιγραφή
Ανεγερθείσα μεταξύ του 5ου και του 6ου αιώνα και αφιερωμένη στην Αγία Κυριακή, η συγκεκριμένη παλαιοχριστιανική βασιλική αποτελείτο από τρία κλίτη. Λειτούργησε ως εκκλησία γειτονικού κοιμητηρίου, όπου αριθμός νεκρικών κτερισμάτων χρονολογούμενων από την περίοδο μεταξύ του 4ου και του 6ου αιώνα ανακαλύφθηκαν κατά τη διάρκεια αρχαιολογικών ανασκαφών οι οποίες πραγματοποιήθηκαν στη συγκεκριμένη τοποθεσία. Βάσει του σημαντικού αριθμού αρχαιολογικών ευρημάτων τα οποία ανευρέθηκαν στα περίχωρα της συγκεκριμένης τοποθεσίας, μεταξύ των οποίων θέρμες, κατοικίες ή νομισματικά ευρήματα, φαίνεται πως η συγκεκριμένη κατασκευή αποτελούσε μέρος ακμάζοντος οικισμού χρονολογούμενου από την παλαιοχριστιανική περίοδο.
Πηγές
Κατηγορία:Χριστιανικοί ναοί στην Αττική Κατηγορία:Αρχαιολογικοί τόποι στην Ελλάδα Κατηγορία:Βασιλικές στην Ελλάδα
Νικόλαος Καττάμης
Ο Νικόλαος Καττάμης, ήταν ο γενάρχης των σημερινών Καττάμηδων της Κυθρέας. Ο μύλος Αλακάτα άνnκε στον Νικόλαο Καττάμη που είχε χρnματίσει­ πρώτος δnμαρχος Κυθρέας το 1915 μέχρι το 1919, όταν είχε τότε ιδρυθεί ο Δnμος Κυθρέας. Ο Νι­κόλαος Καττάμnς τον είχε αγορόσει από τους Λεμεσιανούς Γιάννn και Μήτσο Βα­σιάδn που τον κατείχαν από τις πρώτες δεκαετίες του αιώνα.
Ο Νικόλαος Καττάμης παντρεύτηκε την Ευφροσύνη Αντωνιάδη, το γένος Γενά εκ Κυθρέας και μαζί απέκτησαν 8 παιδία: Την Μαρίτσα, Τον Χρίστο (διετέλεσε Δήμαρχος Κυθρέας 2 θητείες. Γεννήθηκε το 1891 και απέθανε το 1948), Τον Γεώργιο, τον Γιάγκο, τα δίδυμα Κώστα και Χαρίλαο (Ο χαρίλαος πέθανε σε βρεφική ηλικία), τον Αντώνη και τον Ζήνωνα.
Οι νεότερες γενεές Καττάμηδων συμπεριλαμβάνουν ονόματα στους τομείς των επιχειρήσεων, Ιατρικής, Φυσικής και νομικής!
Φημολογείται οτι η προέλευση του ονόματος Καττάμη εκ Κυθρέας προέρχεται από Ιταλό διπλωμάτη που εγκαταστάθηκε και παντρεύτηκε στη Κύπρο τον 18ο αιώνα.
Ο πελάτης
Πλοκή
Ο εντεκάχρονος Μαρκ Σουέι και ο μικρός αδερφός του, Ρίκι, καπνίζουν τσιγάρα στο δάσος κοντά στο σπίτι τους, όταν συναντούν τον δικηγόρο Τζερόμ Κλίφορντ. Ο Κλίφορντ λέει στον Μαρκ ότι πρόκειται να αυτοκτονήσει για να αποφύγει τη δολοφονία από τον Μπάρι «The Blade» Μουλτάνο, τον ανιψιό του διαβόητου βασιλιά του υποκόσμου Τζόνι Σουλάρι. Ο Ρίκι γίνεται κατατονικός αφού βλέπει την αυτοκτονία και νοσηλεύεται στο νοσοκομείο Saint Peter Charity.
Οι αρχές –και ο υπόκοσμος– αντιλαμβάνονται ότι ο Κλίφορντ πιθανότατα είπε στον Μαρκ πού είναι θαμμένος ο γερουσιαστής της Λουιζιάνας Μπόιντ Μπογιέτ, που δολοφονήθηκε από τον Μουλντάνο. Ο Μαρκ γνωρίζει τη Ρετζίνα "Ρέτζι" Λοβ, μια δικηγόρο και αλκοολική που αναρρώνει, η οποία δέχεται να τον εκπροσωπήσει. Γρήγορα έρχονται σε σύγκρουση με τον "αιδεσιμότατο" Ρόι Φόλτριγκ, έναν διαβόητο και ματαιόδοξο εισαγγελέα των ΗΠΑ που χρησιμοποιεί την υπόθεση ως εφαλτήριο για τις πολιτικές του φιλοδοξίες.
Στο μεταξύ, αποκαλύπτεται ότι ο Σουλάρι δεν εξουσιοδότησε ποτέ τον Μουλντάνο να σκοτώσει τον γερουσιαστή και θέλει ο Μουλντάνο να αποκαλύψει πόσα ξέρουν τα αγόρια. Ο Μουλντάνο λαμβάνει επίσης εντολή να μετακινήσει το πτώμα, αλλά δεν είναι σε θέση να το κάνει επειδή είναι θαμμένο στο σκάφος του Κλίφορντ και η αστυνομία βρίσκεται ακόμα στην ιδιοκτησία και ερευνά την αυτοκτονία του. Ο Φόλτριγκ συνεχίζει να χρησιμοποιεί νομικά μέσα για να πιέσει τον Μαρκ να αποκαλύψει πού είναι κρυμμένο το πτώμα, ενώ ο Σουλάρι διατάζει τον Μουλντάνο να σκοτώσει τα παιδιά και την Ρέτζι. Διατάζει επίσης να μεταφερθεί το πτώμα μόλις ολοκληρωθεί η έρευνα στο σπίτι του Κλίφορντ. Ο Μαρκ απειλείται μέσα σε ένα ασανσέρ του νοσοκομείου από το μέλος της Μαφίας, Πολ Γκρόνκε, και δεν μπορεί να μιλήσει με τον Φόλτριγκ.
Ο Μαρκ και η Ρέτζι πηγαίνουν στη Νέα Ορλεάνη για να επιβεβαιώσουν ότι το πτώμα βρίσκεται στην ιδιοκτησία του Κλίφορντ. Η Ρέτζι σκοπεύει να χρησιμοποιήσει αυτές τις πληροφορίες για να συνάψει συμφωνία με τον Φόλτριγκ για να λάβει εξειδικευμένη ιατρική φροντίδα στον Ρίκι και να τοποθετήσει την οικογένεια στο πρόγραμμα προστασίας μαρτύρων. Η Ρέτζι και ο Μαρκ φτάνουν στο σπίτι του Κλίφορντ το ίδιο βράδυ με τον Μουλντάνο και τους συνεργούς του. Ξεθάβουν το πτώμα, αλλά ακολουθεί μάχη σώμα με σώμα όταν ανακαλύπτονται ο Μαρκ και η Ρέτζι. Ο Μουλντάνο και οι άλλοι τραπούν σε φυγή αφού η Ρέτζι χτυπά τον συναγερμό των γειτόνων. Ο Φόλτριγκ συμφωνεί με τις απαιτήσεις της Ρέτζι σε αντάλλαγμα για πληροφορίες σχετικά με τη θέση του πτώματος. Πριν η οικογένεια Σουέι φύγει για να ξαναρχίσει τη ζωή της με νέες ταυτότητες, ο Μαρκ και η Ρέτζι μοιράζονται ένα εγκάρδιο αντίο. Ενώ ο Μουλντάνο θυμώνει με τους συναδέλφους του που μπέρδεψαν, ο Σουλάρι έχει βαρεθεί τον Μουλντάνο και στέλνει να τον σκοτώσουν. Με το πτώμα που ανακτήθηκε, ο Φόλτριγκ γίνεται περιζήτητος για τους ρεπόρτερ των μέσων ενημέρωσης και αναφέρει ότι σκοπεύει να θέσει υποψηφιότητα για κυβερνήτης.
Κριτικές
Ο Ρότζερ Ίμπερτ έδωσε στην ταινία δυόμισι στα τέσσερα αστέρια   και οι The New York Times αποκάλεσαν τον Πελάτη μια ταινία «με γρήγορο, χωρίς ανοησίες ρυθμό και τρεις νικηφόρες ερμηνείες...που απηχεί ξεκάθαρα το απλό, δυναμικό στυλ του Γκρίσαμ».
Εξωτερικοί σύνδεσμοι
Κατηγορία:Ταινίες του 1994 Κατηγορία:Αμερικανικές ταινίες Κατηγορία:Αγγλόφωνες ταινίες Κατηγορία:Αμερικανικές αστυνομικές θρίλερ ταινίες Κατηγορία:Αμερικανικές δικαστικές δραματικές ταινίες Κατηγορία:Ταινίες βασισμένες σε αμερικανικά μυθιστορήματα Κατηγορία:Ταινίες παραγωγής Regency Enterprises Κατηγορία:Ταινίες παραγωγής Warner Bros. Κατηγορία:Ταινίες γυρισμένες στη Νέα Ορλεάνη Κατηγορία:Ταινίες με μουσική σύνθεση Χάουαρντ Σορ
Kekkei Genkai
Στη σειρά anime και manga Naruto, με τον όρο Kekkei Genkai είναι γνωστές οι ειδικές ικανότητες που φέρουν κάποιοι νίντζα, οι οποίες δεν είναι προϊόν μάθησης αλλά γενετικό χαρακτηριστικό κληρονομούμενο μόνο στα μέλη συγκεκριμένων οικογενειών. Σε ελεύθερη απόδοση ο όρος σημαίνει «περιορισμός κληρονομικότητας αίματος», ενώ στην αγγλική βιβλιογραφία συναντάται σαν «bloodline limit» ή «advanced bloodline». right|thumb|Η αλυσίδα του DNA.
Γενικές Πληροφορίες
Παρόλο που πολλά είδη τεχνικών παραμένουν μυστικά στους κόλπους συγκεκριμένων οικογενειών, ελάχιστες από αυτές αποτελούν πράγματι Kekkei Genkai. Οι οικογένειες που τα διαθέτουν συχνά αναπτύσσουν συγκεκριμένες τεχνοτροπίες μάχης που συνδέονται με τα ιδιαίτερα χαρίσματά τους και σε γενικές γραμμές τα μέλη τους διαθέτουν μεγάλο πλεονέκτημα σε οποιαδήποτε μάχη. Η βιαιότητα με την οποία χρησιμοποίησαν οι πολιτικοί αρχηγοί των εθνών τους νίντζα που έφεραν Kekkei Genkai, είχε σαν αποτέλεσμα να σπιλωθεί η φήμη των τελευταίων και σε μερικά μέρη ο κόσμος συνέδεε αυτομάτως τις ικανότητες αυτές με αναμνήσεις πόνου και πολέμων. Αυτό έσπειρε τόσο φόβο και οργή που ολόκληρες οικογένειες ξεκληρίστηκαν προκειμένου να διαγραφούν μια και για πάντα οι ειδικές ικανότητες των μελών τους. Ωστόσο σε άλλες περιοχές, όπως και στη Χώρα της Φωτιάς, τα Kekkei Genkai αντιμετωπίστηκαν θετικά και οι οικογένειες που τα διαθέτουν είναι ψηλά στην κοινωνική κλίμακα.
Τεχνικά Χαρακτηριστικά
Πρακτικά, τα Kekkei Genkai δεν μπορούν με κάποιο τρόπο να αντιγραφούν ακόμη κι αν το μυστικό τους αποκαλυφθεί, πράγμα που δεν συμβαίνει με κανένα άλλο είδος τεχνικών. Τα Kekkei Genkai δεν μπορούν καν να αντιγραφούν με το Sharingan (βλ. παρακάτω), κι ακόμη κι αν μεταφερθούν με κάποιο μη φυσικό τρόπο (π.χ. μέσω γενετικού πειράματος ή μεταμόσχευσης) σε άτομο εκτός της οικογένειας, αυτό δεν μπορεί να τις χρησιμοποιήσει στο μέγιστο καθώς δε διαθέτει την κατάλληλη γενετική προδιάθεση.
Byakugan
left|thumb|Η χρήση του Byakugan από τον [[Hyuuga Neji|Neji.]] Το Byakugan αποτελεί ειδική τεχνική οφθαλμού (Dōjutsu) που εμφανίζεται αποκλειστικά στα μέλη της οικογένειας Hyuuga. Το όνομά του σημαίνει «λευκός οφθαλμός» και οι χρήστες του διαθέτουν χαρακτηριστικά μάτια απαλού μοβ χρώματος χωρίς κόρη. Όταν το Byakugan ενεργοποιηθεί, η κόρη κάνει την εμφάνισή της και οι φλέβες γύρω από την περιοχή των ματιών διογκώνονται. Από ό,τι φαίνεται όλα τα μέλη της οικογένειας διαθέτουν το χάρισμα αυτό ανεξαιρέτως, ωστόσο δεν είναι όλοι το ίδιο ικανοί χρήστες του.
Ένα πρόσωπο που διαθέτει Byakugan είναι προικισμένο με όραση κατά βούληση σχεδόν 360ο, εκτός από ένα μικρό τυφλό σημείο πίσω από τον πρώτο θωρακικό σπόνδυλο (κοντά στη βάση του σβέρκου), που αποτελεί τη μόνη του γνωστή αδυναμία. Επίσης ο χρήστης μπορεί να ανιχνεύσει πρακτικά τα πάντα σε μια ακτίνα γύρω στα πενήντα μέτρα γύρω του (ωστόσο ο Hyuuga Neji επέκτεινε την όρασή του στα 800 μέτρα κατά το χρονικό άλμα). Το είδος της εικόνας που λαμβάνει από τα αντικείμενα είναι ελαφρώς παραλλαγμένο, καθώς αποτελεί συνδυασμό παρατήρησης ακτίνων – Χ και θερμογράφου. Την όραση δεν περιορίζουν στέρεα αντικείμενα και η αντίληψη των αντικειμένων μπορεί να φτάσει μέχρι και χιλιόμετρα μακριά. Το Byakugan είναι ιδανικό στην αναζήτηση, ιχνηλάτηση και εντοπισμό στόχων.
Ένα από τα πιο σημαντικά στοιχεία για το Byakugan είναι πως επιτρέπει στο χρήστη να βλέπει το πρακτικά αόρατο κυκλοφορικό σύστημα chakra του αντιπάλου του, καθώς και τα σημεία πίεσης από όπου αυτό απελευθερώνεται. Τα σημεία αυτά αποκαλούνται Tenketsu και είναι μικροσκοπικά σαν το κεφάλι καρφίτσας. right|thumb|Η χρήση του Byakugan από τη [[Hyuuga Hinata|Hinata.]] Η οικογένεια Hyuuga έχει αναπτύξει την τεχνοτροπία μάχης με το όνομα Jyūken (Ήπια Γροθιά), που σκοπό έχει την πρόκληση βλάβης στο κυκλοφορικό σύστημα του chakra ή στα σημεία πίεσης, ώστε ο αντίπαλος να μην μπορεί πλέον να εκτελέσει καμία τεχνική. Οι εξαιρετικά ταλαντούχοι χρήστες μπορούν να σκοτώσουν με ένα και μοναδικό χτύπημα.
Ιστορικά, το Byakugan θεωρείται το αρχαιότερο Dōjutsu της Konoha και η οικογένεια Hyuuga έχει εφεύρει μια σειρά από δυσάρεστους και αυστηρούς κανόνες για την προστασία του μυστικού του. Θεωρείται πως από άποψη ενόρασης είναι καλύτερο από το Sharingan, όσον αφορά όμως τη γενική απόδοση μάλλον δεν τίθεται θέμα σύγκρισης καθώς τα δύο Dōjutsu είναι παντελώς διαφορετικά.
Hyōton
Στην πραγματικότητα πρόκειται για ανώνυμο Kekkei Genkai που περιλαμβάνει Τεχνικές Πάγου. Αποτελεί κληρονομικό χάρισμα της οικογένειας του Haku και προέρχεται από τη Χώρα του Νερού. Αποτελεί συνδυασμό διαχείρισης των στοιχείων του Νερού και του Αέρα.
left|thumb|Η χρήση του Hyōton από τον [[Haku. Ο χρήστης δίνει στο νερό διάφορα σχήματα και μορφές.]]Οι κάτοικοι της χώρας του Νερού δεν αποδέχονταν τα Kekkei Genkai, καθώς τα είχαν συνδυάσει με τις τραγωδίες που οι χρήστες τους επέφεραν σε περιόδους πολέμων. Για το λόγο αυτό είχε εξαπολυθεί στη χώρα ένα ανελέητο «κυνήγι μαγισσών» που κόστισε τη ζωή σε πολλούς ανθρώπους. Οι οικογένειες που τα κατείχαν κρύβονταν ή απέφευγαν την ανοιχτή χρήση του από φόβο μην συλληφθούν. Η νοοτροπία αυτή οδήγησε και στην τραγωδία της οικογένειας του Haku.
Ο τελευταίος, χάρις στο Kekkei Genkai του, μπορεί να παγώνει νερό σε διάφορα σχήματα και μορφές, ακόμη και σε βελόνες ή καθρέφτες. Οι κύριες τεχνικές που μπορεί να χρησιμοποιήσει ο Haku είναι οι Sensatsu Suishou (Χίλιες Ιπτάμενες Νεροβελόνες Θανάτου) και Makyou Hyoushou (Δαιμονικοί Καθρέφτες Πάγου). Το Sensatsu Suishou είναι μια τεχνική βάση της οποίας μπορεί να χρησιμοποιηθεί κάποια κοντινή πηγή νερού για να παραχθούν εκατομμύρια βελόνες. Έπειτα κατευθύνονται από ύψος σαν βροχή πάνω στον αντίπαλο. Το Makyou Hyoushou είναι μια άλλη τεχνική χάρη στην οποία ο Haku φτιάχνει επίπεδους καθρέφτες και με αυτούς περικυκλώνει και φυλακίζει τον αντίπαλο.
Mokuton
right|thumb|Η τεχνική Mokuton:Shichuurou no Jutsu από το [[Yamato.]]Με τον όρο Mokuton είναι γνωστές μια σειρά τεχνικών που σχετίζονται με το Ξύλο και προκύπτουν από το συνδυασμό chakra Νερού και Γης. Χρησιμοποιήθηκαν από τον Πρώτο Hokage και θεωρείται πως επιλέχθηκε ακριβώς γι’ αυτή του τη μοναδική ικανότητα, χάρη στην οποία δημιούργησε το χωριό της Konoha. Σήμερα, ο μόνος που μπορεί να τις χρησιμοποιήσει είναι ο Yamato στον οποίο ενσωματώθηκε DNA του Πρώτου.
Στις τεχνικές αυτές περιλαμβάνεται από το φύτρωμα δέντρων μέχρι τη δημιουργία τεχνητού καταρράκτη. Επίσης η χρήση ξύλου για κατασκευή διάφορων αντικείμένων με επιθυμητό σχήμα ή και κλώνο του χρήστη.
Ο Πρώτος και ο Yamato μοιράζονται ακόμη μια ειδική ικανότητα η οποία δεν σχετίζεται απαραίτητα με την προηγούμενη. Πρόκειται για την ικανότητα ελέγχου των Δαιμόνων με τις ουρές. Λέγεται πως το αμύθητης αξίας μενταγιόν της Tsunade, που κάποτε ανήκε στον παππού της, τον Πρώτο, και που σήμερα έχει στην κατοχή του ο Naruto, ενδυναμώνει την ικανότητα αυτή.
Sharingan
left|thumb|Η χρήση του Sharingan από τον [[Uchiha Sasuke|Sasuke.]]Με το όνομα Sharingan (写輪眼, Μάτι Τροχός Αντιγραφής) είναι γνωστή μια τεχνική οφθαλμού (Dōjutsu) που είναι αποκλειστικό χάρισμα της οικογένειας Uchiha της Konoha. Εμφανίζεται σε ορισμένα μόνο άτομα κι αυτό όχι από τη γέννηση αλλά σε προχωρημένη παιδική ηλικία. Θεωρητικά όσο νωρίτερα γίνει αυτό, τόσο πιο ταλαντούχο είναι το άτομο στην τέχνη του νίντζα. Ιστορικά πιστεύεται πως προέρχεται από το Rinnegan, όμως με την πάροδο των γενεών έχει εξελιχθεί πολύ διαφορετικά.
Το Sharingan δεν φαίνεται μόνιμα στα μάτια του χρήστη αλλά ενεργοποιείται κι απενεργοποιείται κατά βούληση. Η ίριδα του ματιού παίρνει χρώμα κόκκινο και περιέχει μικρές κηλίδες σε σχήμα σταγόνας, που ονομάζονται tomoe. Ο αριθμός των tomoe δεν είναι αναγκαστικά ο ίδιος σε κάθε μάτι, αλλά όσο περισσότερα εμφανίζονται τόσο πιο πεπειραμένος είναι ο χρήστης. Ο μέγιστος βαθμός ανά οφθαλμό είναι τα τρία tomoe. Η εμφάνιση ή η περαιτέρω ωρίμανση του Sharingan έχει πολλές πιθανότητες να συμβεί σε στιγμή πραγματικής μάχης, όταν ο χρήστης προσπαθεί ιδιαίτερα και βρίσκεται σε έντονη ψυχολογική κατάσταση.
Ο μόνος τρόπος να αποφύγει κανείς τις δυσάρεστες συνέπειες του να πέσει θύμα του Sharingan είναι να αποφεύγει να κοιτά στα μάτια το χρήστη και να προσπαθεί να προβλέψει τις κινήσεις του παρατηρώντας το κάτω μέρος του σώματός του. Τον τρόπο αυτό επινόησε ο Maito Gai, όντας ανταγωνιστής του Kakashi για χρόνια. Με τη σειρά της η Chiyo από το Sunagakure, κατά την διάρκεια των μεγάλων πολέμων απέκτησε μεγάλη πείρα ενάντια στους χρήστες Sharingan. Η θεωρία της είναι πως αν πρόκειται για μάχη «ένας προς έναν» πρέπει κανείς να το βάζει αμέσως στα πόδια. Ωστόσο αν πρόκειται για μάχη «δύο προς έναν», αξίζει η προσπάθεια, γιατί αν κάποιος πέσει θύμα επίθεσης ο άλλος μπορεί να επιτεθεί στο χρήστη του Sharingan από πίσω ακυρώνοντας την προσπάθειά του ή έστω βοηθώντας το σύμμαχό του να συνέλθει.
Το Sharingan είναι μια τεχνική τρομακτικών ικανοτήτων με μεγάλη ποικιλία. Γενικεύοντας θα μπορούσαμε να πούμε πως μπορεί να «διαβάσει» και αναλύσει οποιαδήποτε τεχνική χρησιμοποιήσει κάποιος άλλος νίντζα, ό,τι είδους και να είναι. Ο βαθμός επιτυχίας όλων των παρακάτω ποικίλει ανάλογα με την πείρα, το φυσικό ταλέντο και την ποσότητα chakra του χρήστη, καθώς και τον αριθμό tomoe που διαθέτει το Sharingan:
Sharingan του Kakashi
right|thumb|Το Sharingan του [[Hatake Kakashi|Kakashi.]] Παρόλο που ο Hatake Kakashi δεν είναι μέλος της οικογένειας Uchiha, διαθέτει και ο ίδιος Sharingan χάρις στο οποίο είναι πασίγνωστος σε πολλά μέρη του κόσμου της σειράς με το παρατσούκλι «copy – ninja Kakashi». Το έχει χρησιμοποιήσει για να αντιγράψει πάνω από χίλιες τεχνικές, πράγμα που ωστόσο θα ήταν αδύνατον αν δεν ήταν κι ο ίδιος ένα είδος ιδιοφυΐας.
Σύμφωνα με το Kakashi Gaiden, ο Kakashi απέκτησε Sharingan μέσω μεταμόσχευσης. Ως εκ τούτου διαθέτει μονάχα ένα, το οποίο μένει μονίμως ενεργοποιημένο. Επειδή όμως δε διαθέτει αίμα Uchiha και κατάλληλη γενετική προδιάθεση η εκτεταμένη χρήση του τον εξαντλεί εύκολα, σε σημείο που πρέπει να μείνει στο κρεβάτι για αρκετές μέρες αν το παρακάνει. Για το σκοπό αυτό το έχει μόνιμα καλυμμένο για εξοικονόμηση δυνάμεων. Αντίθετα τα μέλη της οικογένειας Uchiha, μπορούν σχεδόν να αγνοήσουν την – μεγάλη είναι η αλήθεια – κατανάλωση chakra από το Sharingan, με τον Itachi να μπορεί να το χρησιμοποιεί σχεδόν μονίμως.
Mangekyou Sharingan
Το Mangekyou Sharingan (万華鏡写輪眼, Καλειδοσκόπιο Μάτι Τροχός Αντιγραφής) αποτελεί εξελιγμένη και σπανιότατη μορφή του Sharingan. Διακρίνεται από αυτό χάρις στο ιδιαίτερο σχήμα του.
left|thumb|Το Mangekyou Sharingan του [[Itachi Uchiha|Itachi]] Ο λόγος που αυτό είναι σπάνιο, δεν αφορά μονάχα το μέγεθος των ικανοτήτων που πρέπει να έχει ο χρήστης. Εμφανίζεται όταν ο χρήστης βλέπει με τα ίδια του τα μάτια τον θάνατο ενός κοντινού του ανθρώπου, ανεξάρτητα από το αν τον σκότωσε εκείνος ή όχι. Ο Itachi το απέκτησε όταν είδε τον κοντινότερό του φίλο, Uchiha Shisui, να αυτοκτονεί. Χρησιμοποιώντας το μπορεί να εκτελέσει δύο ισχυρότατες τεχνικές, τον Tsukuyomi (Θεός του Φεγγαριού), ένα genjutsu ασυναγώνιστης δύναμης και αποτελεσματικότητας, και την Amaterasu (Θεά του Ήλιου), μια μαύρη άσβεστη φωτιά που μπορεί να διαπεράσει τα πάντα. Οι τεχνικές αυτές όμως εξαντλούν αρκετά το χρήστη ο οποίος χρειάζεται απαραιτήτως ανάπαυση. Στο manga, στο κεφάλαιο 257 υπονοείται πως η χρήση του Mangekyou Sharingan μπορεί να φθείρει την ικανότητα όρασης του χρήστη.
Με τον Tsukuyomi, ο χρήστης μπορεί να ενεργοποιήσει μια παραίσθηση που φθείρει σωματικά και ψυχικά το χρήστη. Ενεργοποιείται μόλις το θύμα τον κοιτάξει βαθιά στα μάτια. Εγκλωβίζεται σε μια εναλλακτική πραγματικότητα, όπου τα σχήματα είναι ασαφή. Εκεί τον απόλυτο έλεγχο έχει το μέλος της οικογένειας Uchiha, που μπορεί να ελέγχει το χώρο και το χρόνο. Ο χρήστης μπορεί να υποβάλει το θύμα του σε σωματικά ή ψυχολογικά βασανιστήρια και να το πείσει πως το μαρτύριο εξελίσσεται για μέρες, ενώ στον πραγματικό κόσμο περνούν μονάχα μερικά δευτερόλεπτα. Μόλις τελειώσει η τεχνική το θύμα μπορεί να έχει υποστεί τέτοιο σοκ που να πεθάνει ή να μείνει σε κώμα για πάρα πολύ καιρό. Γνώσεις θεραπείας κατέχει η Tsunade, ωστόσο κανείς δεν έχει καταφέρει να ακυρώσει την τεχνική τη στιγμή που γίνεται.
Στη μακρά ιστορία της οικογένειας Uchiha, ελάχιστοι ήταν αυτοί που απέκτησαν το Mangekyou Sharingan. Στο παρόν μόνο δύο γνωστά μας άτομα μπορούν να το χρησιμοποιήσουν ο Kakashi και ο Itachi. Πριν πολλά χρόνια ο Itachi είχε πει στον αδερφό του Sasuke, πως τη μέρα που θα αποκτήσει κι ο ίδιος Mangekyou Sharingan, ο αριθμός των χρηστών του στο παρόν θα ανέλθει στους τρεις. Επειδή τότε ο Kakashi δεν είχε αποκτήσει το δικό του, το τρίτο πρόσωπο είναι ο Uchiha Madara.
''«お前が開眼すれば... オレを含め万華鏡写輪眼を扱う者は三人になる»
«Omae ga kaigan sureba... Ore ο fukume Mangekyō Sharingan ο atsukau mono wa sannin ni naru»